На основу члана 8. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18), члана 7. Одлуке о приступању изради Програма развоја туризма у општини Дољевац у периоду од 2021 – 2025 („Службени лист града Ниша“, број 90/20) и Закључка Комисије за израду Програма развоја туризма у општини Дољевац у периоду од 2021 – 2025 број: 06 – 40 од 20.11.2020.године,

Комисија за израду Програма развоја туризма у општини Дољевац у периоду од 2021 – 2025 (у даљем тексту: Комисија), саставља

**Програм јавне расправе о нацрту Програма развоја туризма у општини Дољевац у периоду од 2021 – 2025**

У поступку припреме Нацрта Програма развоја туризма општине Дољевац за период 2021 – 2025. године, Комисија спроводи јавну расправу о нацрту Програма развоја туризма општине Дољевац за период 2021 – 2025. године који је саставни део овог програма.

Јавна расправа о Нацрту Програма развоја туризма општине Дољевац 2021 – 2015 спроводи се у периоду од 20.11.2020. године до 27.11.2020. године.

У циљу свеобухватног разматрања нацрта Програма развоја туризма општине Дољевац за период од 2021 – 2025. године, позивамо све заинтересоване субјекте да узму активно учешће у јавној расправи која ће се одржати дана 27.11.2020. године са почетком у 13,00 часова у сали Скупштине општине Дољевац.

Нацрт Програма развоја туризма општине Дољевац за период 2021 – 2025. године је објављен на званичном сајту општине Дољевац [www.opstinadoljevac.rs](http://www.opstinadoljevac.rs).

Предлози, примедбе и сугестије се могу доставити писаним путем на адресу: Скупштина општине Дољевац, Ул. Николе Тесле бр. 121, 18410 Дољевац, са назнаком - за Комисију за израду Програма развоја туризма у општини Дољевац у периоду од 2021 – 2025 односно на e-mail адресу: joca.pesic@gmail.com, најкасније до 27.11.2020.године до 12,00 часова или усмено на јавној расправи, у сали Скупштине општине Дољевац, Ул. Николе Тесле број 121, 18410 Дољевац.

Учесници у јавној расправи могу бити заинтересовани грађани, представници удружења грађана и средстава јавног обавештавања.

По окончању јавне расправе Комисија ће анализирати све примедбе, предлоге и сугестије учесника у јавној расправи и сачинити извештај о спроведеној јавној расправи.

Број: 332 - 13

У Дољевцу, дана 20.11.2020.године

**Комисија за израду Програма развоја туризма у општини Дољевац**

**у периоду од 2021 – 2025**

 Председник Комисије

 Јовица Пешић с.р.